Oficialusis leidinys L 183 , 11/07/1997 p. 0038 - 0039



Komisijos sprendimas 1997 m. birželio 25 d. nustatantis ypatingus gyvų dvigeldžių moliuskų, dygiaodžių, gaubtagyvių ir jūrinių pilvakojų, kurių kilmės šalis Australija, importo reikalavimus (tekstas svarbus EEE) (97/427/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/492/EEB, nustatančią gyvų dvigeldžių moliuskų auginimo ir jų pateikimo į rinką veterinarijos reikalavimus [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 9 straipsnį, kadangi Australijos teisės aktai įpareigoja "Pirminių pramonės šakų ir energijos departamento Australijos karantino ir inspekcijos tarnybą (AKIT)" tikrinti gyvų dvigeldžių moliuskų, dygiaodžių, gaubtagyvių ir jūrinių pilvakojų sveikatą ir kontroliuoti auginimo higienos ir sanitarijos sąlygas; kadangi tie patys teisės aktai įgalioja AKIT leisti arba drausti tam tikrose vietose rinkti gyvus dvigeldžius moliuskus, dygiaodžius, gaubtagyvius ir jūrinius pilvakojus; kadangi AKIT ir jos laboratorijos yra pajėgios veiksmingai tikrinti, kaip taikomi Australijoje galiojantys įstatymai; kadangi kompetentingos Australijos institucijos įsipareigojo reguliariai ir nedelsdamos perduoti Komisijai informaciją apie toksinų turinčio planktono buvimą surinkimo vietose; kadangi kompetentingos Australijos institucijos oficialiai patvirtino, kad laikomasi Direktyvos 91/492/EEB priedo V skyriuje nurodytų reikalavimų ir reikalavimų, lygiaverčių tiems, kurie nurodyti toje direktyvoje dėl auginimo ir natūralaus išsivalymo vietų klasifikavimo, išsiuntimo ir valymo centrų patvirtinimo bei visuomenės sveikatos kontrolės ir gamybos stebėsenos; kadangi apie bet kokį galimą surinkimo vietų pasikeitimą turi būti pranešta Bendrijai; kadangi Australija gali būti įtraukta į trečiųjų šalių, atitinkančių Direktyvos 91/492/EEB 9 straipsnio 3 dalies a punkte nurodytas lygiavertiškumo sąlygas, sąrašą; kadangi Australija nori į Bendriją eksportuoti sušaldytus arba perdirbtus dvigeldžius moliuskus, dygiaodžius, gaubtagyvius ir jūrinius pilvakojus; kadangi tuo tikslu pagal Direktyvos 91/492/EEB 9 straipsnio 3 dalies b punkto ii papunktį turi būti nustatytos augimvietės, iš kurių dvigeldžiai moliuskai, dygiaodžiai, gaubtagyviai ir jūriniai pilvakojai gali būti surenkami ir eksportuojami į Bendriją; kadangi ypatingi importo reikalavimai taikomi nepažeidžiant sprendimų, priimtų pagal 1991 m. sausio 28 d. Tarybos direktyvą 91/67/EEB dėl veterinarijos reikalavimų, reglamentuojančių akvakultūros gyvūnų ir produktų pateikimą į rinką [2], su paskutiniais pakeitimais, padarytais Direktyva 95/22/EEB [3]; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis "Pirminių pramonės šakų ir energijos departamento Australijos karantino ir inspekcijos tarnyba (AKIT)" – tai kompetentinga Australijos institucija, kuri patikrina ir patvirtina, kad gyvi dvigeldžiai moliuskai, dygiaodžiai, gaubtagyviai ir jūriniai pilvakojai atitinka Direktyvos 91/492/EEB reikalavimus. 2 straipsnis Gyvi dvigeldžiai moliuskai, dygiaodžiai, gaubtagyviai ir jūriniai pilvakojai, kurių kilmės šalis Australija ir kurie skirti maistui, turi būti iš šio sprendimo priede nurodytų patvirtintų augimviečių. 3 straipsnis Šis sprendimas skirtas valstybėms narėms. Priimta Briuselyje, 1997 m. birželio 25 d. Komisijos vardu Franz Fischler Komisijos narys [1] OL L 268, 1991 9 24, p. 1. [2] OL L 46, 1991 2 19, p. 1. [3] OL L 243, 1995 10 11, p. 1. -------------------------------------------------- PRIEDAS Direktyvos 91/492/EEB I priedo 1 skyriaus a poskyryje nustatytas nuostatas atitinkančios augimvietės GEOGRAFINĖS RIBOS Tasmania | Bigbay Duck Bay Port Sorell Moulting Bay Great Swanport Little Swanport Blackman Bay Dunalley Bay | EagleHawk Bay Garfish Bay/Dart Island Little Norfolk Bay Pittwater Pipeclay Lagoon Birchs Bay Fleurty’s Point Long Bay Reef | Great Bay Simpsons Bay Little Taylors/Satellite Deep Bay Chale Bay Port Esperance Hastings Bay Recherche Bay | Garden Bay Huon River Gardners Bay Flinders Bay Ansons Bay Apollo/Roberts/Sykes Norfolk | Queensland | Moreton Island | North Stradbroke Island | Mud Island | | Victoria | Beaumaris Flinders | Dromana | Clifton Springs | Pt Arlington (Grassy Point) | Vakarų Australija | Cockburn Sound (Kwinana Grain Terminal) | Oyster Harbour | | | Pietų Australija | Denial Bay Franklin Harbour | Smoky Bay Nepean Bay | Streaky Bay | Coffin Bay | --------------------------------------------------